**ZMLUVA O DIELO**

(ďalej v texte iba „Zmluva“, alebo aj „ZoD“ v príslušnom gramatickom tvare)

uzavretá v zmysle § 536 – 565 Obchodného zákonníka č. 513/1991 Zb. v znení neskorších zmien a doplnkov

1. **Zmluvné strany**
2. Objednávateľ: **Obec Pečovská Nová Ves**

Zastúpený: PhDr. Jaroslav Dujava - starosta

Sídlo: Hlavná 33, 082 56 Pečovská Nová Ves

IČO: 00327590

DIČ: 2020711660

Bankové spojenie: Prima banka Slovensko, a.s., Hodžova 11, 010 11 Žilina

Číslo účtu v tvare IBAN: SK19 5600 0000 0088 1895 6021

1.2 Zhotoviteľ: **JK TIM s.r.o.**

Zastúpený: Jozef Koscelník - konateľ

Sídlo: Kvetná 606/29, 082 56 Pečovská Nová Ves

IČO: 52912493

DIČ: 2121175870

IČ DPH: SK2121175870

Bank. spoj.: Slovenská sporiteľňa

 Číslo účtu v tvare IBAN: SK24 0900 0000 0051 6840 3914

1. **Predmet plnenia zmluvy**
	1. Zhotoviteľ sa zaväzuje, že za podmienok dohodnutých v tejto zmluve zrealizuje pre objednávateľa stavbu **„Hygienické centrum Pečovská Nová Ves“** v zmysle výkazu výmer poskytnutom Objednávateľom.
	2. Dielo bude zhotovené v súlade so súťažnými podmienkami a podkladmi objednávateľa, ponukou zhotoviteľa, podľa podmienok uvedených v tejto zmluve. Predmet dodávky bude zrealizovaný v kvalite podľa príslušných STN a platných technických noriem, schválených technologických postupov, platných právnych, prevádzkových, požiarnych a bezpečnostných predpisov.
	3. Zhotoviteľ sa zaväzuje zhotoviť aj naviac práce nad rozsah diela vymedzeného v bode 2.1 tejto zmluvy za osobitnú úhradu v cene, rozsahu a termíne dohodnutým dodatkom k tejto zmluve. Podkladom pre vypracovanie dodatku bude zápis v stavebnom denníku a zmluvnými stranami odsúhlasený cenový a termínový návrh. Projektovú dokumentáciu na požadované zmeny objednávateľom zabezpečí objednávateľ na vlastné náklady.
2. **Miesto výkonu prác**

Obec Pečovská Nová Ves, ul. Rómka.

1. **Čas plnenia**
	1. Dielo bude začaté po prevzatí staveniska **do 10 dní**.
	2. Ukončenie výstavby: **najneskôr do štyroch mesiacov od prevzatia staveniska**.
	3. Za ukončenie diela sa považuje deň, kedy bola obojstranne podpísaná zápisnica o odovzdaní a prevzatí prác.
2. **Cena za dielo**
	1. Cena za zhotovenie diela v rozsahu podľa bodu 2.1 je stanovená dohodou zmluvných strán na základe cenovej ponuky z verejného obstarávania a predstavuje čiastku:

Cena za dielo bez DPH: 120 651,45 Eur

DPH : 24 130,29 Eur

**Cena s DPH : 144 781,74 Eur**

**Slovom (s DPH) :** Jednostoštyridsaťštyritisícsedemstoosemdesiatjedeneursedemdesiatštyri-
centov

* 1. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie staveniska, vrátane spotreby elektrickej energie a vody, sťažené podmienky pri realizácii diela vrátane celoročných klimatických podmienok (podľa požiadaviek vo verejnom obstarávaní).
	2. Práce, ktoré zhotoviteľ vykoná odchýlne od predloženej projektovej dokumentácie alebo bez príkazu objednávateľa, nebudú objednávateľom uhradené. Prípadné zjavné vady projektovej dokumentácie je zhotoviteľ povinný po ich zistení bezodkladne oznámiť objednávateľovi.
	3. Zhotoviteľ sa neodvolateľne zaväzuje, že vykoná zmluvné práce a prijme riziká realizácie v rámci tejto zmluvy za zmluvnú cenu.
	4. Jednotkové ceny sú pevné a nerevidovateľné. Zhotoviteľ sa nemôže odvolávať na svoje chyby, omyly, opomenutia a nepochopenie vecného a kvalitatívneho vymedzenia diela určeného projektom pre stavebné povolenie a tendrovej dokumentácie za účelom zvýšenia ceny.
	5. V cene diela je započítané aj poistenie stavby počas realizácie voči škodám, krádeži a živelným pohromám.
	6. Kvalitatívne a dodacie podmienky, za ktorých platí dohodnutá pevná cena, sú vymedzené:
1. Výkazom výmer
2. slovenskými technickými normami,
3. jednotlivými ustanoveniami tejto zmluvy,
4. zákonom č. 90/1998 Z. z. o stavebných výrobkoch.
	1. Dojednaná cena môže byť zmenená len na základe dohody strán formou písomného dodatku tejto Zmluvy v týchto prípadoch:
5. ak sa zmenil projekt a zmena projektu má preukázateľne vplyv na cenu,
6. ak sa vykonali práce nad rámec, ktoré nie sú zahrnuté do projektu a boli požadované alebo odsúhlasené objednávateľom a stavebným dozorom zápisom v stavebnom denníku, a bol na ne vypracovaný dodatok k ZoD,
7. ak sa vykonali práce v menšom rozsahu, ako bolo požadované (kratšie odvozné vzdialenosti, skrátenie dĺžky inžinierskych sietí a práce, ktoré nebudú realizované),
8. pri zmene použitých materiálov, s ktorými projekt neuvažoval iba v prípade, že objednávateľ dal písomný súhlas s ich zámenou, ešte pred ich zabezpečením a zabudovaním, za podmienky, že navrhnuté zmenené materiály budú mať všetky kvalitatívne a kvantitatívne parametre, ako aj všetky technické podmienky určené PD,
9. v prípade štátom vyvolaných zmien (výška DPH a dovozná prirážka).
	1. Zhotoviteľ je povinný predložiť elektronickú verziu podrobného rozpočtu predmetu zmluvy (vo formáte MS Excel), ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.
10. **Financovanie, fakturácia, platenie**
	1. Objednávateľ neposkytne na plnenie predmetu obstarávania preddavok.
	2. Práce budú fakturované po ich zrealizovaní a prebratí dozorom stavby na základe obojstranne potvrdených zisťovacích protokolov o množstve vykonaných prác (aj v digitálnej forme), ktoré sa budú predkladať do 5 pracovných dní po celkovom ukončení diela.
	3. Všetky platby od začiatku výstavby do jej dokončenia budú zúčtované v konečnej faktúre.
	4. Lehoty splatnosti faktúry je max. 60 dní po obdŕžaní odsúhlasenej faktúry. Faktúra bude mať náležitosti daňového dokladu a označenie predpísané zákonom o DPH (§ 15 Zák. č. 289/1995 Z. z. v znení neskorších predpisov) a bude obsahovať tieto náležitosti:
* označenie zmluvných strán, obchodné meno, adresu, sídlo, IČO, IČ DPH a DIČ,
* číslo faktúry,
* poradové číslo,
* deň vyhotovenia a deň splatnosti,
* dátum uskutočnenia zdaniteľného plnenia,
* označenie peňažného ústavu a číslo účtu, na ktorý sa má platiť,
* názov stavby a diela v zmysle tejto ZoD,
* číslo tejto obchodnej zmluvy,
* účtovaná suma, výška DPH v % a jej sumu v EUR,
* pečiatka a podpis zodpovedného zástupcu zhotoviteľa,
* označenie osoby, ktorá faktúru vystavila,
* prílohu – potvrdenie o vecnom splnení čiastkového záväzku zhotoviteľa (potvrdený súpis vykonaných prác)

 Zaplatenie faktúry neznamená prevzatie časti diela zo strany objednávateľa. Cenu diela zaplatí objednávateľ zhotoviteľovi konečnou faktúrou. Konečná faktúra sa považuje za platobný doklad, ktorým bude vykonané celkové finančné vysporiadanie diela. Objednávateľ zaplatí zhotoviteľovi cenu diela po jeho dokončení konečnou faktúrou. Právo vystaviť konečnú faktúru vzniká zhotoviteľovi dňom podpísania zápisnice o odovzdaní a prevzatí diela ako celku. Podkladom pre fakturáciu je zápis o odovzdaní a prevzatí diela bez vád a nedorobkov.

* 1. Právo zhotoviteľa na vystavenie celkovej faktúry vznikne dňom odovzdania a prevzatia diela. Dielo je riadne odovzdané okamžikom podpisu zápisu o odovzdaní a prevzatí diela objednávateľom.
	2. Faktúry budú obsahovať zisťovací protokol, rekapituláciu nákladov a položkovitý súpis prác podľa jednotlivých oddielov a stavebných objektov.
	3. Objednávateľ si vyhradzuje právo spolurozhodovania pri výbere rozhodujúcich dodávok materiálov, ako je uvažované vo výkaze výmer, pričom sa vychádza z materiálov predpísaných v projekte a tomu zodpovedajúcemu oceneniu v ponukovom rozpočte. Výkaz výmer tvorí prílohu č. 1 k tejto Zmluve.
	4. Objednávateľ je oprávnený všetky uplatnené zmluvné pokuty, na ktorých sa zmluvné strany v tejto zmluve dohodli, jednostranne započítať proti akejkoľvek pohľadávke zhotoviteľa, proti akejkoľvek časti celkovej ceny diela.
	5. Zhotoviteľ na dobu zhotovenia diela poistí dielo na svoj účet proti poškodeniu a zničeniu (stavebné poistenie). Doklad o poistení diela predloží objednávateľovi do 15 dní odo dňa uzavretia tejto zmluvy. V prípade poistnej udalosti je zhotoviteľ povinný bezodkladne uvedomiť objednávateľa.
1. **Vlastnícke právo k zhotovenému dielu a nebezpečenstvo škody na ňom**
	1. Objednávateľ a zhotoviteľ sa v zmysle § 542 ods. 1 Obchodného zákonníka dohodli, že prípadné škody na zhotovovanej veci do doby odovzdania a prevzatia diela znáša zhotoviteľ. Dňom odovzdania a prevzatia diela prechádza vlastnícke právo predmetu tejto zmluvy a nebezpečenstvo škody na ňom na objednávateľa.
	2. Zhotoviteľ je majiteľom všetkých vecí, ktoré preniesol na stavenisko počas celej doby výstavby. Nebezpečenstvo všetkých škôd na týchto veciach alebo týmito vecami pri realizácii stavebného diela spôsobenými nesie zhotoviteľ.
	3. Zhotoviteľ postupuje pri vykonaní diela samostatne a nesie zodpovednosť za vykonanie prác na diele podľa zmluvy. Pritom musí dodržať zákonné i miestne predpisy, zodpovedá za riadenie prác na diele vrátane riadenia a koordinovania prác svojich subdodávateľov a za poriadok na stavenisku, ako i za činnosti majúcich negatívny vplyv na životné prostredie.
2. **Stavebný denník – technický dozor investora**
	1. Zhotoviteľ je povinný odo dňa prevzatia staveniska viesť o prácach, ktoré vykonáva stavebný denník, v ktorom bude zaznamenávať všetky skutočnosti, zmeny a dôvody zmien oproti projektu, oznámenia a výzvy adresované objednávateľovi, pripravenosť stavebných prác a pod. Zhotoviteľ je povinný najmenej 2 dni vopred písomne vyzvať objednávateľa na prevzatie prác, ktoré budú následne zakryté. Povinnosť viesť stavebný denník sa končí odovzdaním a prevzatím diela.
	2. Právo vykonávať zápisy do stavebného denníka majú zmocnenci objednávateľa a zhotoviteľa, pokiaľ sa zmluvné strany nedohodnú inak.
3. za zhotoviteľa: konateľ: Jozef Koscelník

 stavbyvedúci: Ing. Ján Kováč

1. za objednávateľa: starosta obce: PhDr. Jaroslav Dujava

 stavebný dozor:

* 1. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta a dotknutých orgánov štátnej správy. Uvedené osoby majú právo vykonávať zápis do stavebného denníka.
	2. Zhotoviteľ zabezpečí alebo vykoná nápravu na odstránenie vád vytknutých zápisom do stavebného denníka. Pokiaľ nesúhlasí zhotoviteľ so zápisom, ktorý vykoná objednávateľ, stavebný dozor objednávateľa, prípadne projektant, musí k tomuto zápisu zaujať stanovisko, a to najneskôr do troch pracovných dní. V prípade, že sa tak nestane, súhlasí so zápisom objednávateľa.
	3. Poverený zástupca objednávateľa je povinný aspoň jedenkrát za tri pracovné dni podpisovať stavebný denník a v prípade potreby sa písomne vyjadrovať k zápisom v stavebnom denníku. Ak tak nevykoná do troch pracovných dní od zápisu, považuje sa zápis v stavebnom denníku za odsúhlasený objednávateľom.
	4. Zápisy v stavebnom denníku obojstranne odsúhlasené stavbyvedúcim a stavebným dozorom objednávateľa sa nepovažujú za zmenu zmluvy. Zápisy, ktoré menia podmienky a rozsah predmetu zmluvy, budú podkladom pre vypracovanie dodatkov k tejto zmluve.
	5. Denné záznamy sa vyhotovujú v troch vyhotoveniach (originál + 2 kópie), pre zmluvné strany a autorský dozor.
1. **Odovzdanie, prevzatie prác a záruka**
	1. Preberanie prác a potvrdzovanie zisťovacích protokolov o množstve vykonaných prác, ako podklad v tejto zmluve dohodnutej fakturácie bude za objednávateľa vykonávať stavebný dozor.
	2. Zhotoviteľ dokončenie predmetu tejto zmluvy oznámi písomne objednávateľovi 7 dní vopred. Objednávateľ vopred dohodne so zhotoviteľom časový pracovný program preberania stavby. K termínu odovzdania dokončenej stavby zhotoviteľ pripraví tieto podklady:
* atesty od dodaných materiálov a zariadení (certifikáty),
* záručné listy pre zariadenia a materiály,
* iné doklady v zmysle zákonných opatrení a predpisov,
* stavebný denník.
	1. Zhotoviteľ zodpovedá za to, že predmet tejto zmluvy je zhotovený podľa tejto Zmluvy a že počas záručnej doby bude mať vlastnosti dojednané v tejto Zmluve.
	2. Objednávateľ nie je povinný prevziať vykonané dielo, ktoré má vady brániace riadnemu prevádzkovaniu diela.
	3. O odovzdaní a prevzatí zmluvného diela spíšu objednávateľ a zhotoviteľ zápis.
	4. Zhotoviteľ poskytne objednávateľovi záruku na zrealizované práce 60 mesiacov.
	5. Zhotoviteľ sa zaväzuje, že zabezpečí na svoje náklady odstránenie závad vzniknutých v záručnej dobe, na ktoré sa vzťahuje záruka. Reklamované vady budú spoločne posúdené do troch dní od nahlásenia reklamácie a bude dohodnutý termín a spôsob odstránenia vady. Reklamácie uplatní objednávateľ bezodkladne po ich zistení písomnou formou do rúk štatutárneho zástupcu zhotoviteľa.
	6. Na vadnosť diela sa vzťahujú ustanovenia § 560 – 565 Obchodného zákonníka.
	7. U materiálu, ktorý má stanovenú záručnú dobu výrobcom, platí táto záručná doba.
	8. Objednávateľ preberá záruku na práce a materiál, ktoré sám zrealizuje a dodá.
	9. Oznámenie vád (reklamácia) musí byť vykonané písomne (vrátane elektronickej komunikácie), alebo faxom s dodatočným písomným potvrdením, inak je neplatné. Musí obsahovať označenie vady, miesta, kde sa vada nachádza a popis ako sa vada prejavuje:
* zjavné vady

 t. j. vady, ktoré objednávateľ zistil, resp. mohol zistiť odbornou prehliadkou pri preberaní diela, musia byť reklamované zapísaním v zápise o odovzdaní a prevzatí diela s uvedením dohodnutých termínov ich odstránenia, inak právo objednávateľa na ich bezplatné odstránenie zaniká,

* skryté vady

 t. j. vady, ktoré objednávateľ nemohol zistiť pri prevzatí diela a vyskytujú sa v záručnej dobe, je objednávateľ povinný reklamovať u zhotoviteľa. Zhotoviteľ je povinný na reklamáciu reagovať do 3 pracovných dní po jej obdržaní a dohodnúť s objednávateľom a podľa okolností aj s projektantom spôsob a primeranú lehotu odstránenia vady,

* havarijné stavy

 je povinný zhotoviteľ odstrániť bezodkladne po ich nahlásení objednávateľovi.

1. **Povinnosti zhotoviteľa a objednávateľa**

10.1 Zhotoviteľ je povinný vykonávať práce, ktoré sú predmetom tejto zmluvy v súlade s PD a zmenami, ktoré odsúhlasil objednávateľ.

* 1. Zhotoviteľ znáša nebezpečenstvo škôd na zhotovovanej veci a do dňa odovzdania diela zhotoviteľom a prevzatia diela objednávateľom.
	2. Zhotoviteľ je povinný zrealizovať predmet tejto zmluvy podľa záväzných STN. Pri vykonávaní prác je zhotoviteľ povinný rešpektovať a dodržiavať platné bezpečnostné predpisy, protipožiarne a hygienické predpisy.
	3. Zhotoviteľ zaistí, aby jeho pracovníci, príp. poddodávatelia dodržiavali zásady BOZP, prevádzkový poriadok a rovnako ostatné platné zákonné a iné ustanovenia.
	4. Zhotoviteľ nesie zodpovednosť za vytýčenie inžinierskych sietí ich majiteľom.
	5. Zhotoviteľ berie plnú zodpovednosť za to že práce, ktoré zrealizuje, budú vykonávané podľa platných STN a budú pri nich dodržané zásady BOZP.
	6. Zhotoviteľ zabezpečí na svoje náklady dopravu a skladovanie strojov, zariadení alebo konštrukcií a montážneho materiálu a ich presun zo skladu na montážne pracovisko.
	7. Zhotoviteľ odovzdá objednávateľovi najneskôr k termínu odovzdania a prevzatia diela doklady – skúšobné protokoly, revízne správy, záručné listy, návody na používanie o dodaných technológiách, strojoch, zariadeniach alebo konštrukciách a pod., ktoré sú súčasťou diela a neboli odovzdané v mesačnej fakturácii.
	8. Zhotoviteľ zodpovedá za požiarnu ochranu diela, za bezpečnosť a ochranu zdravia pracovníkov na stavbe, ako aj za čistotu a poriadok na stavenisku. Zhotoviteľ zabezpečí na svoje náklady stráženie a osvetlenie staveniska počas výstavby.
	9. Zhotoviteľ zodpovedá za bezpečnosť a ochranu zdravia pri práci v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov. Zhotoviteľ je povinný rešpektovať stavebné povolenia, všetky rozhodnutia orgánov a organizácii štátnej správy,
	10. Podmienkou odovzdania diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela.
	11. Zmena stavby oproti projektovej dokumentácii, ktoré si vyžadujú práce naviac (nie oproti výkazu výmer, ktorý bol podkladom k verejnej súťaži a boli zhotoviteľom opomenuté), musia byť zapísané v stavebnom denníku, odsúhlasené objednávateľom, stavebným dozorom investora, zhotoviteľom, projektantom (autorský dozor) a musí byť dohodnutý spôsob financovania. Na základe zápisu v stavebnom denníku sa zmluvné strany dohodnú na dodatku k tejto Zmluve.
	12. Zhotoviteľ je povinný odovzdať spolu s dielom aj projektovú dokumentáciu so zakreslením všetkých zmien, ku ktorým došlo počas zhotovovania diela.
	13. Zhotoviteľ vykoná dielo vo svojom mene na svoje náklady a na vlastné nebezpečenstvo.
	14. Objednávateľ odovzdá zhotoviteľovi 2. vyhotovenia projektovej dokumentácie, ktoré boli podkladom pre spracovanie ponuky vo verejnej súťaži.
	15. Objednávateľ poskytuje stavenisko bezodplatne na dobu výstavby v súlade s podmienkami projektovej dokumentácie.
	16. Zhotoviteľ zodpovedá za vytýčenie všetkých podzemných a nadzemných vedení inžinierskych sietí na stavenisku na vlastné náklady. Zhotoviteľ zodpovedá za poškodenie podzemných vedení a inžinierskych sietí.

* 1. Zhotoviteľ zodpovedá za vytýčenie základných smerových a výškových bodov, ako aj vymedzenie hranice staveniska na vlastné náklady.

* 1. Prevádzkové, sociálne, prípadne aj výrobné zariadenia staveniska si zabezpečuje zhotoviteľ. Náklady na vybudovanie, údržbu a vypratanie zariadenia staveniska sú súčasťou zmluvnej ceny podľa čl. V.

10.21 Zhotoviteľ nesmie dielo ako celok odovzdať na zhotovenie inému subjektu.

1. **Riešenie sporov a zmluvné pokuty**

11.1 Obidve strany vynaložia úsilie, aby prípadné spory, ktoré môžu vzniknúť pri realizácii tejto zmluvy, boli riešené cestou vzájomnej dohody.

* 1. Všetky vzťahy zmluvných strán sa riadia platným slovenským právnym poriadkom a prípadné spory budú predkladané príslušnému súdu.
	2. Objednávateľ môže uplatniť voči zhotoviteľovi zmluvnú pokutu za omeškanie diela oproti termínu odovzdania podľa čl.4. vo výške 0,05 % z celkovej ceny diela s DPH.
	3. Objednávateľ môže uplatniť voči zhotoviteľovi zmluvnú pokutu za omeškanie s odstránením vád podľa dohodnutých termínov, za ktoré zodpovedá zhotoviteľ a boli zistené v záručnej dobe. Zmluvná pokuta bola zmluvnými stranami dohodnutá vo výške 0,05 % zo zadržanej sumy za každý deň meškania oproti dohodnutému termínu pre odstránenie vád (najmenej 100,00 EUR/deň) a to až do úplného odstránenia vady.
	4. Zhotoviteľ môže uplatniť voči objednávateľovi zmluvnú pokutu za omeškanie s úhradou faktúr podľa článku 6.5 Zmluvy a to vo výške 0,05 % z neuhradenej čiastky za každý deň omeškania až do úplného zaplatenia.
	5. Za každé porušenie protipožiarnych, hygienických, bezpečnostných a technologických predpisov má objednávateľ nárok sankcionovať zhotoviteľa alebo pracovníkov zhotoviteľa zmluvnou pokutou:
1. za nepoužívanie ochranných prílb a iných osobných ochranných prostriedkov 100,- EUR za každého zamestnanca a každý zistený nedostatok,
2. za požívanie alkoholických nápojov 1.000,- EUR za každého zamestnanca,
3. za opätovné zaradenie zamestnanca na práce po písomnom vykázaní za stavby 1.000,- EUR za každého zamestnanca,
4. za porušenie predpisov BOZP, OPP a OŽP za každý zistený priestupok 100,- až 500,- EUR podľa závažnosti ohrozenia,
5. za nedodržanie čistoty a poriadku na pracovisku 500,- EUR za každý prípad,
6. za neoprávnené používanie technických zariadení a vyhradených zariadení bez platných užívacích osvedčení 500,- EUR za každý prípad.
	1. **Odstúpenie od zmluvy**

12.1 Objednávateľ si vyhradzuje právo odstúpiť od zmluvy v prípade, ak zistí, že zhotoviteľ nepostupuje podľa projektovej dokumentácie, nedodáva materiál požadovaný v projektovej dokumentácii, vykonáva naviac práce v porovnaní s projektovou dokumentáciou bez súhlasu objednávateľa (investora), bez objektívnej príčiny (počasie) nedodržuje zmluvne dohodnutý harmonogram prác.

* 1. Objednávateľ v tomto prípade uhradí zhotoviteľovi iba skutočne vykonané práce a spotrebovaný materiál v obvyklej cene ku dňu vypovedania zmluvy. Objednávateľ neuhradí materiál použitý v rozpore s projektovou dokumentáciou, prípadne nedohodnuté práce naviac.
	2. Zhotoviteľ má právo odstúpiť od zmluvy, ak objednávateľ je viac ako 60 dní v omeškaní s platením dohodnutých platieb podľa bodu 6.5 tejto zmluvy, ak sa nedohodnú inak.
	3. Právo na náhradu škody zostáva zachované aj po odstúpení od zmluvy. Zmluvné pokuty však môžu byť uplatňované iba do platného odstúpenia od zmluvy.
	4. **Záverečné ustanovenia**

13.1 Táto zmluva je uzavretá jej podpisom oboma zmluvnými stranami a nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcim po dni jej zverejnenia v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov po splnení odkladacej doložky, ktorou je právoplatnérozhodnutie o poskytnutí grantu Správcom programu Miestny rozvoj, odstraňovanie chudoby a inklúzia Rómov, projektu č. 007565/2021/OGEN s názvom *„All together for Roma inclusion, local development and poverty reduction in Pečovská Nová Ves“* pre Objednávateľa a to uzatvorením zmluvy o poskytnutí grantu medzi Správcom programu a Objednávateľom a po doručení Objednávateľovi správy o vykonaní kontroly verejného obstarávania zo Správcu programu s kladným výsledkom.

* 1. Zhotoviteľ sa zaväzuje strpieť výkon kontroly/auditu/overovania súvisiaceho s poskytnutými službami kedykoľvek počas platnosti a účinnosti Zmluvy o poskytnutí nenávratného finančného grantu, a to oprávnenými osobami a poskytnúť im všetku potrebnú súčinnosť.

 Oprávnené osoby sú:

1. Poskytovateľ a ním poverené osoby.
2. Útvar vnútorného auditu Riadiaceho orgánu a lebo Sprostredkovateľského

 orgánu a nimi poverené osoby.

1. Najvyšší kontrolný úrad SR, Úrad vládneho auditu.
2. Certifikačný orgán a nimi poverené osoby.
3. Orgán auditu, jeho spolupracujúce orgány a osoby poverené na výkon kontroly/auditu.
4. Splnomocnení zástupcovia Európskej komisie a Európskeho dvora audítorov.
5. Orgán zabezpečujúci ochranu finančných záujmov EÚ.
6. Osoby prizvané orgánmi uvedenými v bode I. až VII. v súlade s príslušnými právnymi predpismi SR a EÚ.
	1. Akékoľvek dohody, zmeny alebo dodatky k tejto zmluve sú pre zmluvné strany záväzné len vtedy, ak sú vykonané písomnou formou a sú prehlásené ako súčasť alebo dodatok k tejto zmluve a obojstranne podpísané zástupcami zmluvných strán k tomu oprávnenými.
	2. Táto zmluva bola uzatvorená slobodne a vážne, určite a zrozumiteľne, zmluvné strany

 si zmluvu riadne prečítali a s jej obsahom bez výhrad súhlasia.

* 1. Táto zmluva je vyhotovená v štyroch vyhotoveniach, z ktorých tri obdrží objednávateľ a jedno zhotoviteľ. Dodatky sa budú spracovávať tiež v troch vyhotoveniach.
	2. Informácie, podklady o diele a táto zmluva sa označuje ako obchodné tajomstvo

 podľa Obchodného zákonníka a považujú sa za dôverné.

13.8 Zmluvné strany sa dohodli, že ak táto zmluva neupravuje niektoré vzájomné vzťahy

 a záväzky, budú sa tieto riadiť ustanoveniami Obchodného zákonníka § 536 až § 565,

 súťažnými podkladmi a súťažnou ponukou.

V Pečovskej Novej Vsi, dňa 16.6.2022 V Pečovskej Novej Vsi, dňa 12.4.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Objednávateľ Zhotoviteľ** Obec Pečovská Nová VesJK TIM s.r.o.

PhDr. Jaroslav Dujava Jozef Koscelník

starosta obce konateľ

Príloha, ktorá tvorí neoddeliteľnú súčasť tejto Zmluvy je:

- položkový rozpočet pre stavbu v listinnej podobe vrátane rekapitulácie nákladov stavby